PATVIRTINTA

Klaipėdos lopšelio-darželio „Klevelis“ direktoriaus 2022 m. sausio 18 d.

 įsakymu Nr. V- 7

**KLAIPĖDOS LOPŠELIO-DARŽELIO ,,KLEVELIS“ RESPUBLIKINIO SVEIKOS GYVENSENOS PROJEKTO „SKAIČIUOJU IR SPORTUOJU“ NUOSTATAI**

**I SKYRIUS**

**BENDROSIOS NUOSTATOS**

 1. Sveikos gyvensenos projekto „Skaičiuoju ir sportuoju“ nuostatai reglamentuoja projekto tikslą, uždavinius, atsakingus vykdytojus, dalyvius, organizavimo ir vykdymo tvarką.

 2. Renginio organizatorius – Klaipėdos lopšelis-darželis ,,Klevelis“.

 3. Projekto trukmė 2022 m. sausio–gegužės mėn.

**II SKYRIUS**

**TIKSLAS, UŽDAVINIAI**

 4. Renginio tikslas – integruoti vaikų matematikos žinias į fizinio ugdymo procesą, skatinti ugdytojų bendradarbiavimą.

 5. Uždaviniai:

 5.1. tobulinti matematines žinias, lavinti loginį mąstymą;

 5.2. ugdyti vaikų norą būti fiziškai aktyviems;

 5.3. skatinti vaikų tarpusavio bendradarbiavimo, komandinio darbo, pagalbos ir atsakingumo nuostatas;

 5.4. lavinti gebėjimą orientuotis aplinkoje.

**III SKYRIUS**

**DALYVIAI**

 6. Renginyje gali dalyvauti ikimokyklinio, priešmokyklinio ir pradinio ugdymo vaikai.

**IV SKYRIUS**

**DALYVAVIMO IR ORGANIZAVIMO TVARKA**

 7. Dalyvių komandos anketa pateikiama iki vasario 5 dienos el. paštu noreikaite321@gmail.com (1 priedas).

 8. Dalyvio registracija į renginį patvirtina dalyvio sutikimą jo nuotraukas publikuoti lopšelio-darželio ,,Klevelis“ interneto svetainėje www.ldklevelis.lt (**jei nesutinkate, renginyje nedalyvaukite**).

 9. Telefonas pasiteirauti (8 46) 392 336 (pavaduotoja ugdymui Rūta).

 10. Projekto veiklos – sportiniai žaidimai: estafetės, mankštos, kurių metu tobulinamos matematinės žinios. Atlikus vieną užduotį, ją nufotografuoti ir mėnesio paskutinę savaitę atsiųsti organizatoriams el. paštu noreikaite321@gmail.com. Vienos užduoties atlikimą fiksuoti tik dviem nuotraukomis.

 11. Projekto eiga: vieną kartą per savaitę atlikti matematines–sportines užduotis (2 priedas) pagal to mėnesio paskelbtą temą. Užduoties atlikimo būdą ir techniką dalyviai pasirenka patys.

 Mėnesio temos:

 vasaris – ,,Skaičiuoju ir žingsniuoju“;

 kovas – ,,Skaičiuoju ir kvėpuoju“;

 balandis – ,,Matuoju ir šuoliuoju“.

 12. Vaizdo medžiaga su jūsų atsiųstomis nuotraukomis bus patalpinta lopšelio-darželio ,,Klevelis“ interneto svetainėje [www.ldklevelis.lt](http://www.ldklevelis.lt) nuo 2022 m. gegužės 15 d.

**V SKYRIUS**

**RENGINIO KOORDINATORIAI IR ORGANIZATORIAI**

 13. Projekto koordinatorės: Birutė Šakalinienė, lopšelio-darželio ,,Klevelis“ direktorė, ir Rūta Arnašienė, lopšelio-darželio ,,Klevelis“ direktoriaus pavaduotoja ugdymui.

 14. Projekto organizatoriai: lopšelio-darželio ,,Klevelis“ priešmokyklinio ugdymo mokytojos Vijoleta Kabanova, Eglė Mineikienė ir neformaliojo ugdymo (kūno kultūros) mokytoja Monika Noreikaitė.

**VI SKYRIUS**

**BAIGIAMOSIOS NUOSTATOS**

 15. Projekte dalyvavusios komandos bus apdovanotos padėkos raštais, kurie bus išsiųsti nurodytu el. paštu.

\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Respublikinio sveikos gyvensenos projekto„Skaičiuoju ir sportuoju“ nuostatų |
| 1 priedas |

|  |  |  |
| --- | --- | --- |
| **Laikas** | **Projekto eiga** | **Siūlomos veiklos** |
| Vasaris | Ⅰ–Ⅱ savaitė: skaitmenų atpažinimas – kelintinis + ėjimas Ⅲ–Ⅳ savaitė: išsiskaičiavimas + dalyvavimas varžybose, estafetėse | 1. Kurti skaičius iš įvairių medžiagų: sporto inventoriaus, gamtinės medžiagos ir kt.2. Suskaičiuoti, kiek yra žingsnių aplink ugdymo įstaigą. 3. Nuvykti pasivaikščioti į parką, prie jūros ar kitą lankytiną vietą. Panaudoti interaktyvias lentas ar grindis, planšetinius kompiuterius, interaktyvias dėliones.4. Siūlomi žaidimai: šaškės, domino |
| Kovas | Ⅰ–Ⅱ savaitė:pratimų intervalų skaičiavimas + kvėpavimasⅢ–Ⅳ savaitė:laikrodžio pažinimas, susipažinimas su laiko matavimo prietaisais + gimnastika | 1. Panaudoti įvairias kvėpavimo technikas. 2. Surengti laikrodžių parodą. Suskaičiuoti, kiek valandoje yra minučių, per kiek laiko nueinate ar nubėgate įvairius atstumus.3. Panaudoti laikrodį atliekant gimnastikos pratimus.4. Siūlomi žaidimai: boulingas, klasės |
| Balandis | Ⅰ–Ⅱ savaitė: pėdos matavimas + liniuotės pažinimasⅢ–Ⅳ savaitė:metrai + šuoliai į tolį iš vietos | 1. Surasti ar sugalvoti įvairius pėdos matavimo būdus: sagomis, siūlu, metru ir kt. 2. Susipažinti su liniuote, nupiešti, susikurti savo liniuotę. 3. Šuolius iš vietos atlikti ant įvairaus paviršiaus: žolės, guminės dangos, smėlio, grindų. 4. Išsimatuoti ūgį: koks vieno vaiko ūgis, visos grupės bendras ūgis metrais. 5. Suskaičiuoti, kiek metrų yra aplink įstaigą. 6. Pasigaminti metrą.7. Siūlomi žaidimai: kvadratas, „kryžiukai-nuliukai“ (estafetė) |

**Laukiami rezultatai:**

1. Tobulės vaikų matematikos žinios ir fiziniai gebėjimai.
2. Vaikai patirs judėjimo ir atradimų džiaugsmą.
3. Bus ugdomas vaikų gebėjimas bendrauti ir bendradarbiauti.

|  |
| --- |
| Respublikinio sveikos gyvensenos projekto„Skaičiuoju ir sportuoju“ nuostatų |
| 2 priedas |

**RESPUBLIKINIO SVEIKOS GYVENSENOS PROJEKTO**

**„SKAIČIUOJU IR SPORTUOJU“**

**DALYVIO ANKETA**

|  |  |  |
| --- | --- | --- |
| Pilnas įstaigos pavadinimas (nurodyti ir miestą), el. paštas | Dalyvių grupės pavadinimas, amžius ir skaičius | Mokytojo vardas, pavardė |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |